**נטלי דורמר** (באנגלית: **Natalie Dormer**; נולדה ב-11 בפברואר 1982) היא שחקנית אנגלייה, אשר מוכרת בעיקר בשל תפקידה בתור אן בולין בסדרת הדרמה ההיסטורית "שושלת טיודור" של רשת שואוטיים, ובשל דמותה בתור מרג'רי טיירל בסדרת הפנטזיה "משחקי הכס" של רשת HBO. בקולנוע גילמה את לוריין בסרט "קפטן אמריקה" ואת קרסידה בסרטי "משחקי הרעב".

ביוגרפיה
--------

נטלי דורמר נולדה ברידינג, ברקשייר, אנגליה שממלכה המאוחדת, למשפחה נוצרית ממוצא אנגלי, ולשי, ונורווגי. בתם של גארי דורמר ורעייתו קלייר ריצ'רדס. היא למדה בתיכון צ'ילטרן אנד, ולאחר מכן בבית הספר המעיל הכחול ברידינג (Reading Blue Coat School). היא גדלה עם אימהּ, אביה החורג, אחותה סמנתה ואחיה מארק. בבית הספר הייתה מדריכה ומצטיינת, סגנית-קפטן של נבחרת הנטבול, וכן בקבוצת דיון. בזמן לימודיה בתיכון, למדה גם בבית ספר לריקוד. היא הייתה מועמדת ללימודי היסטוריה באוניברסיטת קיימברידג', אך ציוניה לא הספיקו. תחת זאת, החלה ללמוד באקדמיית ובר דגלאס לאמנויות הדרמטיות בלונדון.

קריירה
------

שישה חודשים לאחר סיום לימודיה, דורמר ביצעה אודישן וזכתה בתפקיד ויקטוריה בסרט קזנובה עם הית' לדג'ר. הסרט, שהיה הראשון בו השתתפה, יצא לאקרנים בשנת 2005. במאי הסרט, לאסה הלסטרם, התרשם עמוקות מכישוריה הקומיים של דורמר, והרחיב את תפקידה בסרט. ב-2006, הופיעה בפרק בסדרה הסקוטית, Rebus. בין השנים 2007–2008, גילמה את דמותה של אן בולין בשתי העונות הראשונות של הסדרה שושלת טיודור. על תפקידה זה זכתה לביקורות אוהדות רבות. דורמר היא צאצאית של ג'יין דורמר מן המאה השש עשרה, שהייתה יועצת למרי הראשונה, מלכת אנגליה, בתו של הנרי השמיני, בעלה של אן בולין אותה גילמה דורמר.

בשנת 2008, שיחקה בסרט של מיס מארפל ובמספר סרטים נוספים. בשנת 2010 החלה להופיע בתיאטרון בהצגות Sweet Nothings בתיאטרון ויק בלונדון במשך שישה חודשים. לאחר מכן שיחקה את דמותה של אליזבת, המלכה האם בסרט ".W.E" ואת הבלשית לוריין בסרט קפטן אמריקה.

בשנת 2010 חזרה לגלם את אן בולין בעונתה הרביעית של שושלת טיודור. ביוני 2011 לוהקה לתפקיד מרג'רי טיירל בסדרת הפנטזיה של HBO, "משחקי הכס". במרץ 2012 חזרה לשחק בתיאטרון יאנג ויק בהצגה "After Mis Julie" בתפקיד הראשי. גם על הופעתה זו קיבלה ביקורות מהללות. 

בשנת 2013 שיחקה בסרט הדרמה והספורט "Rush" בבימויו של רון הווארד על פי תסריט מאת פיטר מורגן, המבוסס על סיפור היריבות הספורטיבית בין ג'יימס האנט, נהג מרוצי הפורמולה 1 הבריטי וניקי לאודה, נהג המרוצים האוסטרי. 

בשנת 2024 החלה לשחק בדרמת המתח הדרום-אפריקאית "שקרים לבנים" (אנ') המגלמת עיתונאית חוקרת שאחיה נרצח בפרבר יוקרתי של קייפטאון ומגלה כי שני אחייניה בני העשרה חשודים ברצח.

חיים אישיים
-----------

מאז 2018, דורמר נמצאת במערכת יחסים עם השחקן דייוויד אוקס, אותו פגשה בזמן שהופיעו במחזה "ונוס בפרווה". היא ילדה את בתם הבכורה בינואר 2021.

היא מעידה על עצמה כאוהבת פוקר, והשתתפה בטורניר פוקר עולמי לנשים בשנת 2008 שנערך בלונדון במקצה למפורסמים והגיעה למקום השני אחרי אמה קנדי. היא מעידה כי השחקנית קייט בלאנשט מהווה לה השראה. כשנשאלה על אמונות בעל טבעי, אמרה: "אני בעלת ראש פתוח. אני אתאיסטית, אבל לא אתנגד אם תבקר אותי רוח רפאים". דורמר חברה באקדמית הסיף של לונדון.

דורמר מזהה את עצמה כפמינסטית, ואמרה בעבר, "מעציב אותי שהדור הצעיר של הנשים מחשיב את המילה 'פמינסטית' כמילה מלוכלכת. פמיניזם משמעותו חירות ושוויון."

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2005 | קזנובה (אנ') | ויקטוריה |  |
| 2007 | השוד המלוטש (אנ') | קאסי |  |
| 2009 | עיר החיים (אנ') | אולגה |  |
| 2011 | ווליס ואדוארד (אנ') | אליזבת, המלכה האם |  |
| קפטן אמריקה | טוראית לוריין |  |
| 2013 | *A Long Way from Home* | סוזנה |  |
| Rush | ג'מה |  |
| היועץ (אנ') | הבלונדינית |  |
| 2014 | מועדון הפרעות (אנ') | צ'רלי |  |
| משחקי הרעב - עורבני חקיין, חלק 1 | קרסידה |  |
| 2015 | משחקי הרעב - עורבני חקיין, חלק 2 |  |
| 2016 | היער | שרה פירס |  |
| 2018 | באפילה (אנ') | סופיה מק'נדריק |  |
| חולה מספר אפס (אנ') | ד"ר ג'ינה רוז |  |
| 2019 | הפרופסור והמשוגע (אנ') | אלייזה מראט |  |
| 2020 | חבורת חיות המחמד | בל | דיבוב |
| TBA | *Audrey's Children* | אודרי אוונס (אנ') |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2005 | *Distant Shores* | אישה ניידת | פרק: "#1.1" |
| 2006 | ריבוס | פיליפה בלפור | פרק: "The Falls" |
| 2007 - 2008; 2010 | שושלת טיודור | אן בולין | תפקיד ראשי (עונות 2-1)
תפקיד אורח (עונה 4); 21 פרקים |
| 2009 | מארפל | מויירה ניקולסון | פרק: "Why Didn't They Ask Evans?" |
| 2011 | הגלימה | ניאם קראניץ' | תפקיד ראשי (עונה 1); 6 פרקים |
| *The Fades* | שרה אצ'אס | תפקיד ראשי; 6 פרקים |
| 2012 - 2016 | משחקי הכס | מרג'רי טיירל | תפקיד ראשי (עונות 6-2); 26 פרקים |
| 2013 - 2015 | אלמנטרי | פרופסור מוריארטי / איירין אדלר | 6 פרקים |
| 2015 | *The Scandalous Lady W* | סימור פלמינג (אנ') | סרט טלוויזיה של BBC |
| 2018 | פיקניק בהאנגינג רוק | גברת הסטר אפליארד | תפקיד ראשי; 6 פרקים |
| 2019 | הקריסטל האפל: עידן המרד | אוניקה | דיבוב; 3 פרקים |
| 2020 | פני דרדפול: עיר המלאכים | מגדה | תפקיד ראשי; 10 פרקים |
| 2024 | שקרים לבנים (אנ') | אידי הנסו | תפקיד ראשי; 8 פרקים |

### תיאטרון

| שנה | מחזה | תפקיד | תיאטרון |
| --- | --- | --- | --- |
| 2003 | קומדיה של טעויות | אדריאנה | The Cliveden Open Air Theatre |
| 2010 | *Sweet Nothing* | מיצי | יאנג ויק, לונדון |
| *0.45* | פאט | תיאטרון המפסטד, לונדון |
| 2012 | *After Miss Julie* | מיס ג'ולי | יאנג ויק |
| 2017 | ונוס בפרווה | ונדה ג'ורדן | תיאטרון היימרקט |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נטלי דורמר** |

* 
* נטלי דורמר, ברשת החברתית אקס (טוויטר)

* נטלי דורמר, במסד הנתונים הקולנועיים IMDb (באנגלית)

* נטלי דורמר, באתר "אידיבי", מאגר הידע העברי לקולנוע ישראלי ועולמי

* נטלי דורמר, באתר AllMovie (באנגלית)

* נטלי דורמר, באתר Rotten Tomatoes (באנגלית)

* נטלי דורמר, במסד הנתונים הקולנועיים KinoPoisk (ברוסית)
* איילה אור-אל, הכס למלחמות: נטלי דורמר כובשת את משחקי הכס, באתר nrg‏, 6 באפריל 2013אמיר בוגן, 'משחקי הרעב ומשחקי הכס באים מאותו מקום', באתר ynet, 24 בנובמבר 2015 סרטונים

הערות שוליים
------------

1. ↑  בית ספר לבנים בלבד עד כיתה י', מעורב בשנתיים האחרונות ללימודים
2. ↑  פוסט מתוך בלוג The Tudors News

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007344538005171
* BIBSYS: 14015639
* GND: 1061272168
* ISNI: 0000 0000 4728 9738
* LCCN: no2008178704
* NKC: xx0144911
* NLK: KAC2020L1685
* SUDOC: 134013662
* VIAF: 66299283
* WorldCat: lccn-no2008178704

 |